Øving 1 oppgave 1

**c) ARPANET benyttet en kommunikasjonsprotokoll som het NCP (Network Control Protocol). Hva er en kommunikasjonsprotokoll, og hvorfor var det uhensiktsmessig å benytte NCP i den videre utviklingen? Hva heter protokollen som erstattet NCP?**

I prinsippet skal en kommunikasjonsprotokoll sikre at enheter som «snakker sammen» benytter samme «språk» slik at de forstår hverandre. Det var ikke hensiktsmessig å bruke denne protokollen fordi den lot ikke ARPANET kommunisere med andre netverk. Protokollen ble derfor erstattet med TCP/IP.

**d) Hva er DNS? Hvorfor var denne oppfinnelsen et st ort framskritt?**

DNS (Domain Name System) kobler domenenavn til IP-adresser som gjør navigering enklere.

Øving 1 oppgave 2

**c) Hva ligger i begrepet nettnøytralitet som krav til bredbåndstilbydere?**

Begrepet innebærer at internettilbyderen ikke har anledning til å blokkere eller strupe trafikk fra spesifikke applikasjoner. Det er altså sluttbrukeren som selv bestemmer hva internettilknytningen kan brukes til.

**d) Kan det offentlige, som for eksempel NTNU, uten videre handle IKT-utstyr fra hvilken som helst** **leverandør? Begrunn svaret.**

Nei. Vi har regler for offentlige anskaffelser for at alle skal kunne ha tillit til at offentlige penger blir brukt på en samfunnstjenlig måte. Reglene skal:

* sikre rettferdig konkurranse mellom leverandører til det offentlige
* sørge for at staten får mest mulig igjen for pengene sine
* hindre at noen får fordeler på grunn av familieforhold, vennskap eller lignende

Reglene for offentlige anskaffelser er basert på fire hovedprinsipper:

* likebehandling, som betyr at alle leverandører skal få samme betingelser, krav og muligheter
* forutsigbarhet, som betyr at alle deler av anskaffelsesprosessen skal være forutsigbar for leverandørene, slik at det ikke dukker opp noen overraskelser etterpå
* gjennomsiktighet, som skal sikre at det er mulig å kontrollere at alle regler blir fulgt
* konkurranse, som skal sikre at statens penger og ressurser brukes mest mulig effektivt