# Computeretikk

1. Vi sier gjerne at vitenskap og lignende er *deskriptivt*, mens etikk er *normativt*. Hva betyr ordene deskriptiv og normativ? Gi et eksempel som illustrerer utsagnet i begynnelsen av oppgaven.
2. Hva betyr det når vi sier at datateknologien har ført oss inn i et (etisk) *begreps*- og *regelvakuum*? Gi eksempler innen begge kategoriene.
3. Hva ligger i uttrykket *teknologisk determinisme*? Og hva er det motsatte?
4. Hva er en etisk begrunnelse?
5. Konsekvensetikk vurderer hvorvidt en handling er moralsk riktig eller gal ut i fra hvilke konsekvenser handlingen har. Den mest kjente typen teori innenfor konsekvensetikk er *utilitarisme*. Som etisk begrunnelse har etter hvert *regelutilitarisme* tatt overfor *handlingsutilitarisme*. Hva ligger i disse begrepene, og hvorfor er det slik at regelutilitarisme i større grad godtas som begrunnelse framfor handlingsutilitarisme? Begrunn med eksempler.
6. «Det kategoriske imperativ» er sentralt i Kants *pliktetikk*. Hva ligger i dette? Hva skiller pliktetikken fra konsekvensetikken som moralsk begrunnelse?
7. Hva menes med *dygdsetikk*? Hvorfor kan man si at profesjonsetikk ofte er dygdsetisk?
8. At noe er deskriptivt sier hvorfor noe er slik og slik. At noe er normativt sier hvorfor noe *bør* være slik og slik. Et eksempel er at det finnes mye krig i verden (deskriptivt), men vi kan si at verden *bør* ha minst mulig krig (normativt).
9. Dette betyr at vi har fått en ny type sett med tilfeller der begreper vi tidligere har vært enige om, nå potensielt blir splittet, og vi blir nødt til å revurdere disse. For eksempel kan vi si at stjeling er galt, men når vi ser på piratkopiering, er det ikke alle som mener dette går under stjeling.
10. Teknologisk determinisme er ideen om at dersom en teknologi legger til rette for noe, vil det være uunngåelig å unngå det teknologien legger til rette for. For eksempel kan man si at oppfinnelsen av en pistol uunngåelig (deterministisk) vil lede til drap flere av mennesker. Teknologisk verdinøytralitet vil være det motsatte – altså at pistolen ikke kan drepe, og det er mennesket som selv velger å drepe eller ikke – uavhengig av teknologien som gjør det.
11. En etisk begrunnelse er noe som svarer på hvorfor noe er etisk rett eller galt. Det må være fullstendig begrunnet og koherent.
12. Handlingsutilitarisme måler en enkelthandlings moralske rettferdiggjørelse basert på konsekvensen til denne ene handlingen. Regelutilitarisme måler en handling med et universalt synspunkt der rettferdiggjørelsen er basert på denne handlingen generelt, ikke som et enkelttilfelle. For eksempel kan man si at det er greit å stjele et sukkertøy fra en butikk bare denne ene gangen fordi det gir glede med minimal påvirkning for butikken. Men dersom alle skulle gjort dette, ville det blitt et stort problem.
13. Pliktetikken bygger på ideen om at alle er pliktig til visse ting som å ikke drepe og stjele fordi det påvirker andre enn deg selv negativt. Pliktetikken skiller seg fra konsekvensetikken ved at handlinger kan være gale, uavhengig av hvor gode konsekvensene vil være. Det kategoriske imperativ betyr at man bør handle etter regelen som du også kan ønske at blir en allmenn lov.
14. Dygdsetikk handler om å være et godt menneske framfor å gjøre gode handlinger. Profesjonsetikk er ofte dygdsetikk fordi det handler om hva som gjør noen til en god person.