# Refleksjonsnotat - Bacheloroppgave

Vår gruppe bestod av 3 personer. Til å begynne med, var det litt research som måtte til for å finne ut av hvordan vi skulle begynne på oppgaven. Da vi først var i gang, fikk vi fordelt litt arbeidsoppgaver. Dette medførte en del selvstendig arbeid, da teamet var delvis separert og jobbet hjemmefra. Etter hvert ble det flere dager fysisk på skolen, noe jeg svarte «ja» til ved enhver anledning da jeg personlig syntes det fungerte bedre å jobbe på skolen enn hjemmefra.

Jeg synes også egen innsats gjennom hele prosjektet har vært relativt høy, og at jeg har bidratt der jeg kan. Jeg har jobbet med mye i mange forskjellig deler av systemet, men noe som kunne vært interessant hadde vært å se litt på native-koden for iOS også, som kun Kristian jobbet med.

Jeg vil beskrive resultatet av prosjektet som godt utført, og i forhold til oppgaveteksten vil jeg si at målet ble oppnådd. Prosessen gjennom det hele var godt planlagt fra start til slutt, og endringene underveis gikk også fint å tilpasse seg til. Kommunikasjonen med oppdragsgiver var god, med jevnlig kontakt over både møter og mail, hvor de har virket fornøyde.

I framtiden, ville jeg blitt bedre på intern kommunikasjon over nett, da det ble et par misforståelser og ting som ikke alltid kom frem. Dette hadde med at vi ikke satt like ofte sammen og jobbet hele tiden, men heller måtte rapportere til hverandre over chat. I tillegg, måtte jeg av samme grunn jobbe mer selvstendig, noe som også har vært en god læringsprosess. I tillegg har jeg lært mye om bruk av forskjellige API-er, og web-utvikling generelt, som jeg tror kan være relevant å ha med seg videre.