

Institutt for datateknologi og informatik,, NTNU

Løsningsforslag: Balanse og Resultatregnskapet

Systemtenkning med Økonomi

Løsningsforslag til øving 1 – Balanse og resultatregnskapet

**Oppgave 1**

1. **Hvordan vil du regnskapsføre en økning og en reduksjon av en inntekt?**

*En inntekt må føres i regnskapet når varen eller tjenesten blir levert.*

*Regnskapsføringen av inntekter blir som følger:  
Ved en økning av inntekter skal de føres på kredit inntekter i resultatregnskapet. Vi vil få en økning av inntekten når vi selger en vare eller tjeneste.  
Ved en reduksjon av inntekter skal de føres på debet inntekter i resultatregnskapet. En reduksjon av inntekten er aktuelt i de tilfeller en kunde leverer varen tilbake pga. reklamasjon og lignende.*

1. **Hvordan blir regnskapsføringen ved kontantsalg?**

*En inntekt må føres i regnskapet i når varen eller tjenesten blir levert. Ved kontantsalg blir varen betalt samtidig som varen leveres og det blir bare en regnskapsføring:*

*Ved salg av en vare eller tjeneste blir salgsinntektene økt. En økning av salgsinntektene skal føres på kredit inntekter i resultatregnskapet. Ved kontantsalg mottar bedriften betaling i form av penger/betalingskort. Disse må settes inn på debet konto for kontanter/bank på eiendelssiden i balansen.*

*Ved kontantsalg ser vi at det blir bare en transaksjon i regnskapet.*

1. **Hvordan blir regnskapsføringen ved kredittsalg?**

*Ved kredittsalg vil vi få to transaksjoner i regnskapet. Vi får en regnskapsføring ved levering av varen og en ved betaling av varen.*

***Ved levering av varen blir regnskapsføringen slik:***

*Kredit konto for salgsinntekt  
Debet konto for kundefordringer*

***Ved betaling av varen blir regnskapsføringen slik:***

*Kredit konto for kundefordringer  
Debet konto for bank*

1. **Hvilke kategorier av kostnader finnes i en bedrift?**

*En bedrifts kostnader kan deles inn i følgende hovedkategorier:*

***Varekostnader:*** *Varekostnader består av vareforbruket en bedrift har for å produsere varer for salg. Det er kun handels- og produksjonsbedrifter som har varekostnader.*

***Lønnskostnad****: Det de ansatte får for å utføre en bestemt arbeidsoppgave blir kalt lønn, lønnskostnader blir ført på konto for lønnskostnader i regnskapet. Andre personalkostnader blir også ført her.*

***Annen driftskostnad, avskrivinger:*** *Her blir driftskostnader som husleie, kontorrekvisita, porto, bensin og ellers alt som har med selve driften av virksomheten å gjøre regnskapsført. Avskriving av varige driftsmidler føres også som en kostnad under posten andre driftskostnader i resultatregnskapet.*

**Finans- og ekstraordinære kostnader:** Under posten finanskostnader føres renter på lån og evt. andre ekstraordinære kostnader.

**Oppgave 2**

**Periodisering**

**Som nevnt i leksjonen og læreboka er periodisering viktig for å få frem riktig resultat for en periode. Noen velger å periodisere en gang i året, dvs. i forbindelse med årsoppgjøret, mens andre ønsker å ha korrekt resultat hver måned. Oppgavene nedenfor tar for seg både riktig regnskap pr mnd., men også pr år.**

1. **Inntekt som er opptjent, men ikke er regnskapsført  
   Stein har i løpet av 20x1 jobbet for en ungdomsskole, men ikke sendt faktura for jobben, da det ble avtalt at Stein skulle få betaling når jobben var ferdigstilt. I løpet av året har Stein opptjent inntekt på kroner 30 000, denne inntekten er ikke regnskapsført ved slutten av år 20x1.   
   Hvordan ville du periodisert (regnskapsført) denne inntekten slik at det kommer frem av regnskapet at inntekten er opptjent?** *(Før opp hvilken konto inntekten bør føres opp på).*

*Det bør komme fram av regnskapet at disse 30 000 kronene er inntekt som gjelder for 20x1.  
Pr. 31.12.20x1 bør Jostein AS foreta følgende periodisering:*

*Debet konto 1700 Påløpt inntekt 30 000 (Balansen)*

*Kredit konto 3010 Salgsinntekter 30 000 (Resultatregnskapet)*

1. **Forskuddsbetaling fra en kunde**

**Jo har mottatt kroner 60 000 i forskudd for et oppdrag som han skal utføre for Ingrid Grønland AS. Han fikk pengene i januar 20x1, og oppdraget skal utføres i løpet av 12 måneder.   
Jo regnskapsfører pengene som vist under når han mottar de i januar 20x1:**

**Debet 1920 Bank 60 000 (Balansen)  
Kredit 2990 Annen kortsiktig gjeld 60 000 (Balansen)**

**Pr. 31.01.20x1 har Jo utført 1/12 av oppdraget, som utgjør kroner 5 000. Hvordan bør inntektsføringen se ut pr. 31.01.20x1? (Husk her å redusere konto for annen kortsiktig gjeld).**

*Her må vi redusere konto for kortsiktig gjeld med kroner 5 000 og øke inntektskontoen med tilsvarende beløp dvs. Det samme må gjøres hver måned.*

*Kredit 3010 Salgsinntekter 5 000 (Resultatregnskapet)  
Debet 2990 Annen kortsiktig gjeld 5 000 (Balansen)*

1. **Forskuddsbetalt husleie**

**Jostein AS betalte 1. januar 20x1 forskudd på husleie for 6 måneder på til sammen kroner 15 000.**

**Regnskapsføringen ved betaling er som vist under:  
Debet 1570 Andre kortsiktige fordringer 15 000 (Balansen)  
Kredit 1920 Bankinnskudd 15 000 (Balansen)**

**Hvor mye og hvordan skal husleiekostnadene regnskapsføres pr. 31.01.20x1 ? (Husk å redusere konto for andre kortsiktige fordringer).***Hver måned må vi kostnadsføre: 15 000/ 6 mnd= 2 500*

*Regnskapsføringen for pr. 31.01.20x1 blir slik:  
Kredit 1570 Andre kortsiktige fordringer 2 500 (Balansen)  
Debet 6300 Husleie 2 500 (Resultatregnskapet)*

1. **Husleie som er påløpt, men ikke betalt**

**Ingrid Grønland AS betaler husleie etterskuddsvis på slutten av hvert år. For å få et så korrekt resultat som mulig har hun valgt å sette av 1/12 av den årlige husleien hver måned. Hun setter av kroner 3 000 i måneden.**

**Hvordan bør hun regnskapsføre den påløpte husleien hver måned?**

*Regnskapsføringen pr. måned blir slik:  
 Debet 6300 Husleie 3 000  
 Kredit 2990 Annen kortsiktig gjeld 3 000*

**Oppgave 3  
Regnskapsføring av over- og underskudd**

1. **Jostein AS hadde i år 20x0 inntekter på til sammen kroner 95 000 og kostnader på til sammen kroner 73 000. Beregn overskuddet for Jostein AS og skriv opp hvordan dette skal føres med kontonummer og debet/kredit i resultatregnskapet og i balansen.**

Vi kommer frem til en bedrifts overskudd ved å ta inntektene og trekke ifra kostnadene. Det blir overskudd om inntektene er høyere enn kostnadene. Jostein AS overskudd i 20x0 blir:

|  |  |
| --- | --- |
| Inntekter | 95 000 |
| - Kostnader | 73 000 |
| **= Resultat (overskudd)** | **22 000** |

Et overskudd skal føres som:

Debet konto 8900 Overføringer og disposisjoner 22 000 (resultatregnskapet)

Kredit konto 2050 Annen Egenkapital -22 000 (balansen)

1. **Jostein AS hadde i år 20x1 inntekter på til sammen kroner 95 000 og kostnader på til sammen kroner 120 000. Beregn underskuddet for Jostein AS og skriv opp hvordan dette skal føres med kontonummer og debet/kredit i resultatregnskapet og i balansen.**

Vi kommer frem til en bedrifts underskudd ved å ta inntektene og trekke ifra kostnadene. Det blir underskudd om kostnadene er høyere enn inntektene. Jostein AS underskudd i 20x1 blir:

|  |  |
| --- | --- |
| Inntekter | 95 000 |
| - Kostnader | 120 000 |
| **= Resultat (underskudd)** | **-25 000** |

Et underskudd skal føres som:

Kredit konto 8900 Overføringer og disposisjoner -25 000 (resultatregnskapet)

Debet konto 2050 Annen Egenkapital 25 000 (balansen)

**Oppgave 4**

1. **Åpningsbalansen pr. 01.01.x1 blir som vist under.**

***Åpningsbalanse pr. 01.01.x1***

|  |  |  |  |
| --- | --- | --- | --- |
| *1920 Bank* | *200 000* | *2000 Aksjekapital* | *-200 000* |
|  |  |  |  |
| *Sum* | *200 000* | *Sum* | *-200 000* |

1. **I perioden 01.01.x1 – 30.06.x1 har Jostein AS gjennomført følgende transaksjoner: Først skal dere sette opp en oversikt over hvilke kontoer transaksjonene skal føres mot. Dere trenger ikke å sette opp T-konti eller tabellarisk avslutning foreløpig.** 
   1. **20. januar kjøpte de inventar til 17.000,-, disse varene betalte de ved å ta ut 7.000,- av kassekreditkontoen. Som nevnt i leksjon 2 er det kun eiendeler til en verdi over 15.000,- eller med en levetid over 3 år som skal føres i balansen som eiendel. Hvis kjøpet ikke oppfyller de krav nevnt over, skal investeringen føres som en kostnad i resultatregnskapet.**
   2. *Føringen blir slik:  
      Debet 1250 Inventar 17.000,-  
      Kredit 2380 Kassekreditt 17.000,-*
   3. **På slutten av januar overførte de 4.000,- fra bankkontoen til konto for kontanter.**

*Føringen blir slik:  
Debet 1900 Kontanter 4.000,-  
Kredit 1920 Bank 4.000,-*

* 1. **12. februar kjøpte Jo inn kontorrekvisita for 800,-. Dette ble betalt kontant. Kostnaden skal føres i resultatregnskapet.**

*Føringen blir slik:  
Debet 6800 Kontorrekvisita 800,-  
Kredit 1900 Kontanter 800,-*

* 1. **31. mars fikk Stein 13.000,- i forskudd på lønn. Denne ble utbetalt via bankkontoen.**

*Føringen blir slik:  
Debet 1570 Andre kortsiktige fordringer 13.000,-  
Kredit 1920 Bankinnskudd 13.000,-*

* 1. **7. april utførte Jostein AS en jobb for en kunde og fikk betalt 30.000,- inn på bankkontoen. Innbetalingen vil bli en inntekt for Jostein AS.**

*Føringen blir slik:  
Debet 1920 Bankinnskudd 30.000,-  
Kredit 3010 Salgsinntekt 30.000,-*

* 1. **31. mai hadde de fakturert timer for 20.000,- som de hadde gitt kundene kreditt på. Dette er med på å øke kundefordringene.**

*Føringen blir slik:  
Debet 1500 Kundefordringer 20.000,-  
Kredit 3010 Salgsinntekt 20.000,-*

* 1. **15. juni kjøpte de PC`er og annet IT-utsyr til 30.000,-. De fikk 3 ukers kredittid på varene. Husk å vurdere om kjøpet oppfyller kravet om verdi over 15.000,- og levetid på 3 år og skal føres som maskiner (eiendel) i balansen eller skal føres som en kostnad i resultatregnskapet.**

*Føringen blir slik:  
Debet 1200 Maskiner 30.000,-  
Kredit 2400 Leverandørgjeld 30.000,-*

1. **Dere skal bruke de opplysningene dere kom fram til i oppgave b), sett opp åpningsbalansen og før transaksjonene på konti med riktig regnskapsføring. De kontoene dere får bruk for er konto:**  
   1200 Maskiner  
   1250 Inventar  
   1500 Kundefordringer  
   1570 Andre kortsiktige fordringer/ Forskutterte utgifter  
   1900 Kontanter  
   1920 Bank  
   2000 Aksjekapital  
   2050 Annen egenkapital  
   2380 Kassakreditt  
   2400 Leverandørgjeld

3010 Salgsinntekt  
6500 Verktøy inventar og driftsmaterialer som ikke skal avskrives  
6800 Kontorrekvisita  
8900 Overføring og disposisjoner

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Jostein AS | 1200 | Maskiner | 1250 | Inventar | 1500 | Kundef. | 1570 | Forsk.utg | 1900 | Kontanter | 1920 | Bank |
| Dato | Tekst | Debet | Kredit | Debet | Kredit | Debet | Kredit | Debet | Kredit | Debet | Kredit | Debet | Kredit |
|  | IB |  |  |  |  |  |  |  |  |  |  | 200000 |  |
| 20.jan | 1. Inventar |  |  | 17000 |  |  |  |  |  |  |  |  |  |
| jan | 2. kontanter |  |  |  |  |  |  |  |  | 4000 |  |  | 4000 |
| 12.feb | 3. Kontorrek. |  |  |  |  |  |  |  |  |  | 800 |  |  |
| 31.mar | 4. Forskudd lønn |  |  |  |  |  |  | 13000 |  |  |  |  | 13000 |
| 07.apr | 5 .Inntekter |  |  |  |  |  |  |  |  |  |  | 30000 |  |
| 31.mai | 6. Inntekter |  |  |  |  | 20000 |  |  |  |  |  |  |  |
| 15.jun | 7. Utstyr | 30000 |  |  |  |  |  |  |  |  |  |  |  |
|  | Sum | 30000 | 0 | 17000 | 0 | 20000 | 0 | 13000 | 0 | 4000 | 800 | 230000 | 17000 |
|  | Til Resultat |  |  |  |  |  |  |  |  |  |  |  |  |
|  | Til Balanse |  | 30000 |  | 17000 |  | 20000 |  | 13000 |  | 3200 |  | 213000 |
|  | Sum | 30000 | 30000 | 17000 | 17000 | 20000 | 20000 | 13000 | 13000 | 4000 | 4000 | 230000 | 230000 |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  | Jostein AS | 2000 | Aksjekap. | 2380 | Kassakr. | 2400 | Lev.gjeld | 3010 | Salgsinnt | 6800 | Kontorrekv |  |  |
| Dato | Tekst | Debet | Kredit | Debet | Kredit | Debet | Kredit | Debet | Kredit | Debet | Kredit |  |  |
|  | IB |  | 200000 |  |  |  |  |  |  |  |  |  |  |
| 05.jan | 1. Inventar |  |  |  | 17000 |  |  |  |  |  |  |  |  |
| jan | 2. kontanter |  |  |  |  |  |  |  |  |  |  |  |  |
| 12.feb | 3. Kontorrekvisita |  |  |  |  |  |  |  |  | 800 |  |  |  |
| 31.mar | 4. Forskudd lønn |  |  |  |  |  |  |  |  |  |  |  |  |
| 07.apr | 5. Inntekter |  |  |  |  |  |  |  | 30000 |  |  |  |  |
| 31.mai | 6. Inntekter |  |  |  |  |  |  |  | 20000 |  |  |  |  |
| 15.jun | 7. Utstyr |  |  |  |  |  | 30000 |  |  |  |  |  |  |
|  | Sum | 0 | 200000 | 0 | 17000 | 0 | 30000 | 0 | 50000 | 800 | 0 |  |  |
|  | Til Resultat |  |  |  |  |  |  | 50000 |  |  | 800 |  |  |
|  | Til Balanse | 200000 |  | 17000 |  | 30000 |  |  |  |  |  |  |  |
|  | Sum | 200000 | 200000 | 17000 | 17000 | 30000 | 30000 | 50000 | 50000 | 800 | 800 |  |  |

1. **Bruk de tallene dere kom fram til i oppgave c) og sett opp resultatregnskap og balanse for Jostein AS pr. 30.06.x1. Sett først opp resultatregnskap og beregn overskudd/underskudd.**

***Resultatregnskap for pr 30.06.x1***

|  |  |  |  |
| --- | --- | --- | --- |
|  |  |  |  |
| 6800 Kontorrekvisita | 800 | 3010 Salgsinntekt | -50 000 |
|  |  |  |  |
|  |  |  |  |
| 8900 Overføring og disposisjoner | 49 200 |  |  |
|  |  |  |  |
| SUM | 50 000 |  | -50 000 |

*Beregning av overskudd: Salgsinntekt 50 000  
Kontorrekvisita - 800  
Overskudd 49 200*

1. **Beregn resultatet (overskudd/underskudd) og sett opp balansen pr. 30.06.x1**

*Som dere ser er overskuddet beregnet ved å ta differansen mellom inntektene og kostnadene. Videre ser dere at overskuddet er ført på egen linje i resultatregnskapet samt lagt til som annen egenkapital i balansen. Siden de ikke hadde noen saldo på konto for annen egenkapital pr 01.01.x1 vil saldoen på den kontoen pr 30.06.x1 være tilsvarende overskuddet.*

***Balanse pr. 30.06.x1***

|  |  |  |  |
| --- | --- | --- | --- |
|  |  |  |  |
| 1200 Maskiner | 30 000 | 2000 Aksjekapital | -200 000 |
| 1250 Inventar | 17 000 | 2050 Annen egenkapital | -49 200 |
| 1500 Kundefordringer | 20 000 |  |  |
| 1570 Forskutterte utgifter | 13 000 | 2380 Kassakreditt | -17 000 |
| 1900 Kontanter | 3 200 | 2400 Leverandørgjeld | -30 000 |
| 1920 Bank | 213 000 |  |  |
|  |  |  |  |
| Sum | 296 200 | Sum | -296 200 |