

Institutt for datateknologi og informatikk, NTNU

Øving3: Økonomistyring

Systemtenkning med økonomi

Oppgave

1. Gi en kort beskrivelse av finansregnskapet og internregnskapet og forklar hva formålet med disse regnskapene er.
2. Hva er de viktigste forskjellene mellom finansregnskap og internregnskap?

Oppgave

Kirsti AS bruker tilleggskalkulasjon for å fordele indirekte kostnader til produktene.

Indirekte kostnader i materialforvaltningsavdelingen skal fordeles etter direkte materialforbruk.  
Indirekte kostnader i produksjonsavdelingen skal belastes etter direkte arbeidstimer.   
Salgs- og administrasjonskostnader skal belastes etter tilvirkningskost (summen av direkte kostnader og indirekte kostnader i material- og produksjonsavdeling).

I perioden har Kirsti AS registrert følgende kostnader og tidsbruk:

|  |  |
| --- | --- |
| Direkte materialkostnader | 900 000 kr |
| Direkte lønnskostnader | 1 300 000 kr |
| Indirekte kostnader i materialforvaltningsavdelingen | 300 000 kr |
| Indirekte kostnader i produksjonsavdelingen | 550 000 kr |
| Direkte arbeidstimer i produksjonsavdelingen | 5 000 t |
| Salgs- og administrasjonskostnader | 437 500 kr |

For produktet *Super* er det registrert følgende kostnader og tidsbruk:

|  |  |
| --- | --- |
| Direkte materialkostnader | 540 kr |
| Direkte lønnskostnader | 1300 kr |
| Direkte arbeidstimer i produksjonsavdelingen | 1. t |

1. Beregn tilleggssatsene for de indirekte kostnadene i material- og produksjonsavdelingen, samt salgs- og administrasjonskostnader.
2. Kalkuler selvkost (de totale kostnadene per enhet for produktet) og prisen med et fortjenestetillegg på 10%.

Oppgave

1. Forklar kort hva ABC-metoden er og hva som er formålet med denne.
2. Kirsti har fått høre om ABC-metoden og bestemt seg for å starte med denne.   
     
   I tillegg til produktet *Super* har hun også produktet *Duper.*

Hun har nå foretatt en gjennomgang av arbeidsprosessene i produksjonsavdelingen og kommet frem til at de indirekte kostnadene drives hovedsakelig av følgende aktiviteter, med tilhørende frekvens i perioden:

|  |  |  |  |  |
| --- | --- | --- | --- | --- |
| **Aktivitet** | **Kostnadsdriver** | **Kostnad** | **Akt. frekvens Super** | **Akt. frekvens Duper** |
| Maskinering | Maskintimer | 300 000 | 60 | 140 |
| Maskinomstillinger | Antall omstillinger | 100 000 |  | 16 |
| Kvalitetskontroll | Antall inspeksjoner | 150 000 | 25 | 75 |
|  |  | **550 000** |  |  |

Beregn aktivitetssatsen for de ulike aktivitetene (kostnaden per kostnadsdriver-enhet)

Oppgave

Summer opp kort de viktigste trekkene ved de tre selskapsformene som er omtalt i leksjonen.

Lykke til ☺